GiliGold/VAD_KnessetCorpus huggingface dataset:
<אילן ניסים: גם כאן הוועדה המחוזית וגופים אחרים, במידה ועולה איזה שהוא סיכוי של פגיעה בסביבה, יכולים להתנגד, יכולים לא לאשר את הבקשה.
תמר זנדברג: רציתי לשאול לגבי הטכניקה.
תמר זנדברג: האם הרישיון כולל כבר בשלב הזה דיווח על טכניקת ההפקה, על פרקינג, על שיטת הסידוק?
<אלכסנדר וורשבסקי: חוק הנפט כולל תכנית פיתוח כללית.
<אלכסנדר וורשבסקי: היא כוללת התייחסות לקידוחים שצריך לקדוח.
<אלכסנדר וורשבסקי: היא לא מתייחסת ספציפית מה יהיה בקידוח, כי זה דבר שיתברר רק בשלב הבא כאשר יקדחו - -
תמר זנדברג: אבל אז כבר יהיה - -
<אלכסנדר וורשבסקי: בתכנית הפיתוח יש התייחסות למספר קידוחים שצריך לקדוח.
<אלכסנדר וורשבסקי: אין שם התייחסות ספציפית מה צריך לעשות בקידוח, כי זו התוצאה של הממצאים בקידוח.
<אלכסנדר וורשבסקי: אי אפשר להגדיר את זה מראש.
תמר זנדברג: זה עולם ומלואו.
תמר זנדברג: זה בדיוק ההבדל בין מציאת נפט רגילה לבין טכניקה להפקת נפט, ששם - -
פנינה תמנו: אנחנו עוד מעט נשמע את המשרד לאיכות הסביבה שייתן לנו תמונה קצת יותר רחבה.
פנינה תמנו: אני רוצה לשמוע את הבעלים של חברת אפק, חבר הכנסת לשעבר אפי איתם.
פנינה תמנו: אני חושבת שבמדינה דמוקרטית ומפותחת הגיוני שיהיו קידוחים.
פנינה תמנו: השאלה איך הם נעשים - האם בצורה שיש פיקוח רגולטיבי תחת החוק, או שנעשה פה, כמו שאנשים טוענים, מחטף.
תמר זנדברג: כרגע זה מאוד מאוד מדויק.
תמר זנדברג: אנחנו טוענים שמוסתר מהציבור ומהוועדה שהכוונה היא לעשות שימוש בטכניקת פרקינג על מנת להפיק את הנפט הזה.
פנינה תמנו: אנחנו נשמע אחר כך על הטכניקות.
אפי איתם: גברתי היושבת ראש, אני לא הבעלים, אני יושב ראש החברה.
אפי איתם: אני אשתדל להיות מאוד קצר ולתאר בצורה מעשית מה החברה עשתה.
אפי איתם: אנחנו חברה יזמית.
אפי איתם: אנחנו, כפי שתואר, השתתפנו במכרז של מדינת ישראל לחיפושי נפט.
אפי איתם: אני מדגיש שמדובר בשלב החיפושים בלבד.
אפי איתם: זכינו במכרז.
אפי איתם: פנינו לכל משרדי הממשלה על פי התהליך הרגולטורי של מדינת ישראל.
אפי איתם: אני לא אלאה אותך, החומר הזה נמצא.
אפי איתם: אין גורם אחד במערכת הרגולטורית של מדינת ישראל, לא משרד לאיכות הסביבה - - אני אקריא כאן רק אותם, כי הם כאילו שומרי איכות הסביבה.
אפי איתם: "המסמך הסביבתי ערוך בצורה טובה וברורה, עונה להנחיות, נבדק על ידי אנשי מקצוע מהמשרד ומהמכון הגיאולוגי.
אפי איתם: המסמך מקובל עלינו.
אפי איתם: בהתאם לממצאיו לא צפויות השפעות מיוחדות על הסביבה וכו' וכו'".
אפי איתם: זה רק המשרד לאיכות הסביבה.
אפי איתם: יש פה את האישור של הרשות ההידרולוגית, האישור של רשות המים, האישור של משרד האנרגיה, האישור של רשות העתיקות והאישור של מועצת רמת הגולן על כל ועדות המשנה שלה.
אפי איתם: הלכנו בדרך המלך.
אפי איתם: אין גורם אחד במדינת ישראל שמתנגד היום לקידוחי החיפושים.
דב חנין: יש הרבה גורמים
פנינה תמנו: על איזה גורמים אתה מדבר?
דב חנין: אין גורם אחד במדינת ישראל שאמור להיות בתהליך הרגולטורי - -
פנינה תמנו: איך שכחת את דב חנין?
דב חנין: אני גם גורם- -
אפי איתם: ידידי דב חנין הוא אקס פקטור.
אפי איתם: בתור יזם אני לא בא לכנסת, אני בא למדינת ישראל, למשרדים.
אפי איתם: זו רק דגימה.
אפי איתם: הקלסר הזה מכיל את כל האישורים.
פנינה תמנו: ובכל הזאת לא מעט מהתושבים ממטה המאבק יושבים פה.
אפי איתם: אם יש דרך מלך שהלכנו בה, זאת הדרך הזאת.
תמר זנדברג: האם אתם מתכוונים לעשות שימוש בפרקינג?
אפי איתם: כבר בוועדה המחוזית הצהרתי בשם החברה שתי הצהרות.
אפי איתם: האחת אומרת שאיננו מחפשים פצלי שמן, לא נפיק נפט מפצלי שמן.
אפי איתם: אנחנו נתונים לתביעה בכל דרך שהיא.
אפי איתם: חוזרת הטענה הזאת.
אפי איתם: אני לא רוצה להגיד מה עומד מאחוריה.
אפי איתם: אני מצהיר בוועדה הזאת שחברת אפק תחת רישיון נס ברמת הגולן לא תחפש וממילא לא תפיק נפט מפצלי שמן.
אפי איתם: אנחנו הצהרנו את זה גם בוועדה המחוזית.
אפי איתם: אנחנו מצהירים את זה גם כאן עכשיו לפרוטוקול.
אפי איתם: כיוון שהנושא הנידון אלה עשרת קידוחי החיפוש ב-3 השנים הבאות, אז הצהרנו, ואני מצהיר גם כאן, שבמהלך קידוחי החיפושים לא נפעיל טכנולוגיית פרקינג.
תמר זנדברג: האם במהלך קידוחי הניסיון אתם מחפשים איזה שהוא ממצא שעל מנת להפיקו לנפט יהיה צורך לעשות שימוש בפרקינג?
אפי איתם: איננו יודעים.
אפי איתם: תהליך החיפושים - -
פנינה תמנו: אני רוצה לשמוע את המשרד להגנת הסביבה, כדי שיסביר לי בדיוק מה זו שיטת הפרקינג.
פנינה תמנו: אני מבינה שזה שימוש בחומצות.
דב חנין: יש על פרקינג הרבה הרבה ספרות.
<אילן ניסים: הסעיף של הפרקינג יכול להיות מוסבר בצורה המקצועית ביותר על ידי המשרד לתשתיות לאומיות.
פנינה תמנו: אנחנו ניתן להגנת הסביבה לענות על זה.
פנינה תמנו: אם הוא לא מצליח לענות על זה, אנחנו נחזור למשרד האנרגיה.
פנינה תמנו: אנחנו בוודאי נצטרך לקבל תשובה ממשרד ממשלתי על שאלה כל כך פשוטה.
<אלון זסק: מבחינת המשרד להגנת הסביבה נכון הוא הדבר שבשלב המסמך הסביבתי המקדים ובשלב - -
פנינה תמנו: אני רוצה שתענה לי רק על העניין של הפרקינג.
<אלון זסק: אני אתחיל, אחרי זה אנשי המקצוע בתחום החיפושים ימשיכו.
<אלון זסק: אם אתה עושה קידוחים קונבנציונאליים והנפט פורץ, כמו שאנחנו מכירים בסרטים, אז לא צריך לעשות שום פעילות על מנת להוציא את הנפט.
<אלון זסק: יש מקומות ויש שכבות שבהם הנפט לא נמצא במצב כזה, לכן על מנת להוציא אותו צריך לעזור לו.
פנינה תמנו: השימוש - -
<אלון זסק: העזרה היא בפרקינג, שזה סוג של המרצה על ידי הוספת חומצה או שיטות של לחץ ומשחק שמפרידות את החלקים של הנפט.
פנינה תמנו: משרד האנרגיה, האם הם קיבלו אישור לשימוש הזה תוך כדי החיפושים?
פנינה תמנו: זאת בדיוק השאלה של תמר זנדברג .
פנינה תמנו: אם הם תוך כדי החיפוש מגיעים למסקנה שהם צריכים להשתמש בשיטה הזאת, האם יש להם אישור מראש?
<אלכסנדר וורשבסקי: לא משתמשים בחומצה בפרקינג.
<אלכסנדר וורשבסקי: זה פשוט לא נכון.
<אלכסנדר וורשבסקי: פרקינג זו שיטה שבלחץ גבוה יוצרים שברים בתוך הסלע כדי להגביר - -
<קריאה: איך יוצרים את השברים?
פנינה תמנו: כרגע אישרתם 10 מוקדים.
<אלכסנדר וורשבסקי: בכל פעולה שמתבצעת בקידוח מקבלים רישיון לתכנית קדיחה.
<אלכסנדר וורשבסקי: אם מתברר במסגרת הקדיחה שצריך לעשות איזו שהיא פעולה נוספת, זה תמיד כרוך באישור נוסף.
פנינה תמנו: זה מה שרציתי לשמוע.
פנינה תמנו: חברת הכנסת זנדברג, זה יצטרך אישור נוסף.
פנינה תמנו: אם אתם מגיעים למסקנה שעלולה להיות פגיעה סביבתית, האם אתם יכולים לעצור את זה?
פנינה תמנו: זה לא מאוחר?
<קריאה: זה בלוף.
<קריאה: איפה כתוב שצריך אישור נוסף?
<אלכסנדר וורשבסקי: בכל הקידוחים, נכון לעכשיו, בים וביבשה לא עושים פעולות - -
תמר זנדברג: יש כאן בעייתיות.
תמר זנדברג: האם בשלב קידוח הניסיון ידוע שהרישיון ניתן לחיפוש ממצא שהוא לא נפט נוזלי אלא ממצא שצריך תהליך הפקה בשיטת הפרקינג על מנת להגיע לנפט עצמו?
תמר זנדברג: למה אנחנו שואלים את זה?
תמר זנדברג: מכיוון שאתם מנסים לייצר מצב שאם בשלב החיפוש יתברר אתם תעשו פעולה נוספת.
פנינה תמנו: צריך לשאול שאלות הגיוניות.
פנינה תמנו: אי אפשר לשאול שאלות של לחזות את העתיד.
תמר זנדברג: אני בדיוק שואלת על זה.
תמר זנדברג: אני שואלת על הממצא שמחפשים עכשיו, לא בעתיד.
זבולון כלפה: הוא ענה על הדבר הזה.
פנינה תמנו: הוא אמר במפורש שמבקשים אישור.
תמר זנדברג: בניגוד לקידוח ניסיון רגיל שבו יש הארכה של הפיילוט, כאן אין את זה משום שהממצא שאתה מחפש נופל בגדר חוק הנפט.
<קריאה: את סתם ממציאה.
פנינה תמנו: קיבלנו תשובה שמניחה את הדעת.
אפי איתם: גברתי היושבת-ראש, אני רק רוצה לוודא שהצהרת החברה שלא יהיה פרקינג במהלך החיפושים נרשמה כאן, כי אולי זה מייתר את כל הדיון.
אפי איתם: רק ביקשתי לוודא שזה נרשם.
<גל גפני: שאל יושב ראש השדולה החקלאית למה אנחנו פה.
<גל גפני: לא ידעתי שהוא הולך לשאול את זה, אבל הבוקר כשעברתי במטע הבאתי כמה דוגמאות למה אנחנו פה.
<גל גפני: זה בין היתר מה שעומד על הפרק.
<גל גפני: זה מה שאני עושה, זה מה שאבא שלי עושה וזה מה שעושים במושב שלי.
<גל גפני: במקרה, ואני אומר את מה שאני יודע, אלה המנגואים הכי טובים בעולם.
<גל גפני: אני אומר את זה באחריות.
<גל גפני: זה בית האריזה הכי גדול בכל המזרח התיכון.
<גל גפני: אנחנו חקלאים.
<גל גפני: האדמה שלנו היא בסכנה.
<גל גפני: אני שומע את המומחים.
<גל גפני: ישבנו 6 שעות בוועדה.
<גל גפני: דיברו גם התושבים.
פנינה תמנו: השאלה אם היא בסכנה מהרגע שביקשו בכלל לקדוח, או היא בסכנה כי אתה באמת חושב שיש סכנה שאותם חיפושים - הסבירו לנו שבסופו של דבר רק 6% או 7% יגיעו לידי מציאה – יגרמו לפגיעה.
<גל גפני: אני אגיד לך למה אני מודאג.
<גל גפני: רוב האנשים פה באים במגע כזה או אחר עם החברה שיש לה צד והיא מציגה משהו אחד.
<גל גפני: אנחנו חווים מהחברה הטעיות.
<גל גפני: אני מרשה לעצמי להגיד שגם איומים.
<גל גפני: אני אקרא לזה כל מיני פעולות ריגול.
<גל גפני: אני מנסה להיזהר במילותיי ולהיות עדין.
זבולון כלפה: יש משטרה בישראל.
<קריאה: פנינו למשטרה.
<גל גפני: אני יודע.
אפי איתם: אין כאן מקום לטענות פליליות.
אפי איתם: ישבתי בשקט.
אפי איתם: אני מכבד את כולם.
אפי איתם: מי שרוצה שילך למשטרה.
אפי איתם: שם המקום של הטיעונים האלה.
אפי איתם: לרמיזות האלו אין בסיס.
אפי איתם: הן מכוערות ולא ענייניות.
פנינה תמנו: זה לא מקובל.
פנינה תמנו: אם יש, על פי טענתך, עבירה על החוק או יציאה מהמסגרת החוקית והלגיטימית שמדינת ישראל מאפשרת, אני חושבת שזה לא כאן.
פנינה תמנו: אני ממליצה שאחרי שזה ייכתב בפרוטוקול תלך להגיש תלונה, אם צריך, למשטרה .
<קריאה: הוגשה תלונה.
<גל גפני: לא אישית שלי.
<קריאה: שלי.
<גל גפני: אנחנו שומעים את המומחים.
<גל גפני: אם 50% ממה שאני שומע הוא נכון זאת קטסטרופה.
<גל גפני: מה עשתה הוועדה?
<גל גפני: אמרה: רגע, אנחנו לא יודעים את כל המידע, בואו ניתן עוד שבועיים.
<גל גפני: לא ברור לי לאן כולם רצים.
<גל גפני: העסק הזה מאוד מאוד מורכב.
<גל גפני: עלו פה שאלות שלא נגמרו להישאל ולא גמרו לענות עליהן.
<גל גפני: לא נראה לי שבנושא כזה התשובות הן כן ולא.
<גל גפני: זה מאוד מורכב.
<גל גפני: אנחנו לא מבינים לאן כולם רצים.
<גל גפני: תעצרו את הכל על-מנת לבדוק מסודר.
<גל גפני: אני חושב שצריך לבדוק את ההפקה, כי מכניסים את הפרות לרפת והאבן נופלת אחרי שזורקים אותה למעלה.
<גל גפני: כולנו מכירים את המשלים.
<קרן הלפרין: אני חושבת שנאמרו פה דברים לא מדויקים וחשוב שהוועדה תקבל את התמונה כמה שיותר מלאה.
<קרן הלפרין: היא לא תוכל להיות מלאה לגמרי, כי עוד לא הוגשו כל המסמכים הדרושים וכל חוות הדעת הדרושות כדי שתהיה תמונה מלאה לגמרי.
<קרן הלפרין: אומנם מר אפי איתם נפנף פה בקלסר מלא באישורים, אבל כדאי גם למנות כמה אישורים שאין שם.
פנינה תמנו: אני משערת שוועדת התכנון הצפונית לא הייתה מאשרת תחילתם של חיפושים מבלי שיש להם את האישורים על פי חוק.
<קרן הלפרין: אני אולי אפתיע אותך, אבל גם בוועדה המחוזית אמרתי את זה בדיון שהתקיים בהתנגדויות לפני שבועיים.
<קרן הלפרין: לא במקרה הם לא קיבלו החלטה באותו רגע, אלא אמרו: אין לנו תשתית עובדתית.
פנינה תמנו: איזה אישורים חסרים?
<קרן הלפרין: בחות הדעת של מעבדת הכנרת, שהיא חלק מרשות המים וחלק מהמשרד לאנרגיה ומים שללא ספק צריך לתת פה אישור, יש עמוד שלם עם סעיפים של פערי המידע שיש.
אפי איתם: נמצא פה יושב-ראש רשות המים של מדינת ישראל.
אפי איתם: כדאי לתת לו לדבר.
דב חנין: אפי, אתה קוטע כל אחד.
פנינה תמנו: הוא לא קוטע כל אחד.
<קריאה: בכל פעם שאתה תתערב, אפי, גם אני אתערב.
<קריאה: זה יהיה הוגן?
פנינה תמנו: את אומרת שאלה אישורים שלא ניתן היה להמשיך בלעדיהם.
פנינה תמנו: זה על פי החוק?
פנינה תמנו: יש מקרים שאפשר להשלים אישורים כאלה ואחרים.
<קרן הלפרין: החוק מחייב שתהיה תשתית עובדתית מלאה בפני גורם שמקבל החלטה.
<קרן הלפרין: לא הייתה תשתית עובדתית מלאה בפני הוועדה ובפני הציבור, שכולם אוהבים להגיד שהוא יכול להגיש התנגדויות.
<קרן הלפרין: כדי שהוא יגיש התנגדויות הוא צריך לקבל מידע.
<קרן הלפרין: זה לא מה שניתן לציבור.
<קרן הלפרין: גם המידע שהושלם בהמשך לוועדה המחוזית לא הועבר לציבור, כולל עמדה של משרד הבריאות.
פנינה תמנו: יש פה נציג של הוועדה המחוזית?
פנינה תמנו: סיימנו את הדיון.
תמר זנדברג: זאת בדיוק הבעיה.
תמר זנדברג: יש כאן טענה שהוועדה הוטעתה.
סתיו שפיר: את לא מבינה שיש פה מצב שחברי הכנסת לא מקבלים את המידע המלא?
<קרן הלפרין: אני לא אספיק לסכם, אבל חשוב לי להעמיד על דיוקו דבר אחד חשוב.
<קרן הלפרין: נאמר פה על ידי המשרד לאנרגיה ומים שנעשתה הפרדה מוחלטת בחוק בין הניסיון לבין ההפקה המסחרית.
<קרן הלפרין: לא כך הוא.
<קרן הלפרין: זאת בדיוק טעות.
<קרן הלפרין: נכון שהותקנו תקנות באפריל 2012 עבור קידוחי ניסיון, אבל במטריה של חוק הנפט, שהיא עדיין החוק שמחייב פה את כולם, יש סעיף שאומר שאם הניסיון הזה יצליח, על אף שאמרו פה חברי הכנסת שהוא לא בודק בדיוק את מה שרוצים לעשות בשלב המסחרי, תוכרז תגלית.
<קרן הלפרין: תגלית נותנת ליזם חזקה על השטח.
דב חנין: ואז אנחנו עוברים לטייס אוטומטי.
<קרן הלפרין: והוא חייב להפיק.
פנינה תמנו: ובכל זאת לפרוטוקול נרשם על ידי הגורמים הרשמיים שיש את שלב הביניים.
<קריאה: זה לא תופס.
פנינה תמנו: הם יצטרכו לבוא ולבקש אישורים חדשים.
<קרן הלפרין: זה לא תקף.
פנינה תמנו: אני רוצה לשמוע את משרד הפנים.
פנינה תמנו: עלו פה טענות שחסרים אישורים, שזה הולך להיות בטייס אוטומטי.
פנינה תמנו: שמענו את נציגת אדם טבע ודין.
<אריאל טויטו: הוועדה קיבלה את הבקשה להרשאה לקידוחי ניסיון.
<אריאל טויטו: פעלנו לפי התקנת שהותקנו ב-2012.
<אריאל טויטו: הוועדה החליטה בינואר על הפקדת הבקשה, על פרסום לקבלת התנגדויות.
<אריאל טויטו: התקבלו התנגדויות שנשמעו בדיון ביוני.
<אריאל טויטו: חלק מהדברים שנאמרו כאן או כל הדברים שנאמרו פה מהמתנגדים הושמעו בפני הוועדה.
<אריאל טויטו: עדיין אין החלטה.
פנינה תמנו: הושמעו, הוזמנו ונתנו עדות בפרוטרוט?
<אריאל טויטו: כל הטענות וכל ההתנגדויות נשמעו, אבל אין עדיין החלטה.
פנינה תמנו: מה לגבי הטענה של האישורים?
<אריאל טויטו: בהחלטה על הפקדת הבקשה כל האישורים שנדרשו על פי התקנות עמדו.
<אריאל טויטו: הייתה חוות הדעת של המשרד להגנת הסביבה לגבי המסמך הסביבתי.
<אריאל טויטו: חברי הוועדה כללו את נציגת המשרד להגנת הסביבה, את נציג הגופים הירוקים.
<אריאל טויטו: הייתה החלטה על הפקדה.
<אריאל טויטו: הטענות שנשמעו עכשיו נשמעו גם בשלב הישיבות על ההתנגדויות.
<אריאל טויטו: אין עדיין החלטה בעניין הזה.
<אריאל טויטו: אני לא יכול לתת תשובה לגבי עמדת הוועדה בעניינים האלה.
פנינה תמנו: מתי תהיה החלטה?
<אריאל טויטו: ביום חמישי יש דיון.
פנינה תמנו: אחת המסקנות של הוועדה תהיה לזרז את ההחלטה, כי עלו פה טענות על האישורים שאכן - -
תמר זנדברג: הועלתה כאן טענה שזה כפוף לחוק הנפט, לא לחוק התכנון והבנייה.
פנינה תמנו: אחרי שנשמע את רשות המים ניתן את המסקנות.
פנינה תמנו: צריך לזרז את המסקנות של הוועדה.
פנינה תמנו: צריך לבדוק שכל האישורים קיימים.
<גבריאל וינברגר: הפנייה הגיעה אלינו בשלביה המאוד ראשונים עם שורה של קידוחים, קואורדינטות, מטרה.
<גבריאל וינברגר: ערכנו דיונים בהיקף רחב בתוך רשות המים עם גורמים נוספים בתוך רשות המים.
<גבריאל וינברגר: אחר כך השירות ההידרולוגי אישר את שלב החיפושים, את שלב קידוחי הסקר.
<גבריאל וינברגר: צוין כאן לא אחת העניין של פערי מידע, מחסור במידע בתת הקרקע.
<גבריאל וינברגר: רק כדי לסבר את האוזן, במדינת ישראל התבצעו מאות רבות של קידוחי נפט במרחב כולו, משהו כמו 500 קידוחים.
<גבריאל וינברגר: זה מהווה את הבסיס שלנו להבנת תת הקרקע במדינת ישראל או במרחב שנקדח.
<גבריאל וינברגר: ברמת הגולן , מבחינתנו, זאת הזדמנת יוצאת מן הכלל של 10 או - -
<גל גפני: שהמדינה תעשה ניסוי.
<גבריאל וינברגר: אני לא נכנס לשלבים הבאים, מה חוצץ ומה לא חוצץ בין לבין, אבל בשלב של הסקר לא נשקפת סכנה כלשהי.
<גבריאל וינברגר: זה כמעט קונצנזוס בכל הניירות שראיתי מולי.
<גבריאל וינברגר: לא נשקפת שום סכנה בשלב המסוים הזה של הקידוח.
תמר זנדברג: זאת לא השאלה שעלתה.
<קריאה: למה מחדירים חומצות לקרקע בשלב הסקר?
<קריאה: מה הסיכון בהן?
<אור קרסין: אני חברה בצוות המחקר הבינלאומי של ה-UCN שעוסק ברגולציית פרקינג.
<אור קרסין: בנושא הזה יש חוסר ודאות מדעית עמוקה מאוד שמדינת ישראל עוד לא התחילה להבין את קצה קציה.
<אור קרסין: אנחנו רצים לקפוץ לבריכה שאנחנו לא יודעים מה טמפרטורת המים בה.
<אור קרסין: הטמפרטורה של הבריכה הזאת עלולה להיות רותחת.
<אור קרסין: אני מציעה ומבקשת כסיכום לוועדה הזאת לקבל החלטה שההליך הרגולטורי כיום לא מאפשר בדיקה מדעית נאותה של השאלות הרבות מאוד שנוגעות לתת הקרקע, לפליטות לאוויר, לחמש מאות ומשהו החומרים המסוכנים שנעשה בהם שימוש בתהליך של הפרקינג.
<אור קרסין: יש כאן צורך בשינוי רגולטורי שיאפשר אינפוט של הקהילה המדעית.
<אור קרסין: אפילו ליזום הקמה של ועדה ממלכתית בלתי תלויה שתבחן בפרספקטיבה של מדיניות, שתישאל אם כל הנושא של הפקת נפט וגז לא קונבנציונאליים מתאימים על הסכנות שלהם למדינת ישראל, שתבחן באופן פרטני את הנושא של הפקה באמצעות חימום שעלה על ידי אותה חברה או חברה בת אחרת של חברת ג'יני העולמית והפקה באמצעות פרקינג.
<אור קרסין: אלו שתי שיטות שדורשות בדיקה מעמיקה.
פנינה תמנו: הוועדה מבקשת מוועדת התכנון המחוזית להעביר את החלטותיה לוועדת הפנים.
פנינה תמנו: כמו כן, אנחנו מבקשים ממשרד האנרגיה לדאוג לכך שבכל התהליך לאחר החיפוש ומה שיעלה ממנו תהיה דיכוטומיה ושיתקבלו שוב פעם האישורים על פי החוק.
תמר זנדברג: אין בחוק דרישה לזה.
תמר זנדברג: זה סתם.
פנינה תמנו: אם יש דברים שצריך לתקן בחוק, אנחנו נתקן.
פנינה תמנו: אנחנו לא נפיל על אפי איתם את הלקונות שיש בחוק.
פנינה תמנו: בואו נהיה קצת הוגנים.
<קריאה: ודא שלא על ציבור אזרחי מדינת ישראל.
<קריאה: אתם מייצגים אותנו.
פנינה תמנו: ענין תיקון החוק נתון לפתחנו.
<קריאה: אתם מייצגים אותנו, לא את ג'יני.
פנינה תמנו: גם כאשר מחליטים לעשות קידוחים צריך לזכור שזה לא אויבי המדינה.
פנינה תמנו: אני לא רואה את זה בעין - -
<קריאה: זה יהיה הרס ההתיישבות בגולן.
פנינה תמנו: צריך לעשות את זה במסגרת החוק, תוך בחינה שבאמת - -
תמר זנדברג: החוק לא נותן תשובה בעניין הזה.
פנינה תמנו: משרד האנרגיה, אני מבקשת שתהיה דיכוטומיה.
פנינה תמנו: מדובר בשלב של חיפוש.
פנינה תמנו: אתם צריכים לעקוב שאותו תהליך שהיא דיברה עליו שהוצהר פה של הפרקינג לא יתבצע, למרות שנאמר פה על ידי יושב-ראש החברה באופן מפורש לפרוטוקול שלא יהיה שימוש בתהליך הזה.
<קריאה: בניסיון, לא בתהליך.
<קריאה: הוא לא מוכן להתחייב לזה.
פנינה תמנו: הוועדה מסכמת את הישיבה בכך שמשרד האנרגיה יעקוב אחרי מה שאמרתי ותהיה דיכוטומיה בין שלב החיפושים לשלב ההפקה, כפי שמתחייב מהחוק.
פנינה תמנו: כמובן, כפי שביקשתי ממשרד הפנים, אני מבקשת שכל האישורים האלה יהיו בידכם.
דב חנין: הסיכום של יושבת ראש הוועדה בדיון הזה איננו מקובל על דעת רוב חברי הוועדה.
דב חנין: אני מבקש להצביע על הסיכום.
תמר זנדברג: אנחנו מבקשים להציע סיכום אחר.
תמר זנדברג: הסיכום הוא על דעתך?
תמר זנדברג: את לא יכולה להעביר סיכום שמקובל על דעתך בלבד.
פנינה תמנו: בוודאי שאני יכולה.
פנינה תמנו: תפנו בכתב - -
תמר זנדברג: אנחנו מבקשים יועצת משפטית שתגיד לנו - -כל הדיון הזה התקיים בלי ייעוץ משפטי?
תמר זנדברג: אנחנו מבקשים להציע סיכום אלטרנטיבי לסיכום הזה?
פנינה תמנו: נא לפנות בכתב.
זבולון כלפה: אני מתכבד לפתוח את הדיון של ועדת הפנים והגנת הסביבה בבקשה של משרד מבקר המדינה לדחיית המועד להגשת הדוח על תוצאות הביקורת החשבונאית של הסיעות והרשימות שהתמודדו בבחירות לרשויות המקומיות באוקטובר 2013.
זבולון כלפה: על-פי חוק, ברשויות המקומיות, מה שנקרא מימון הבחירות, הסיעות שהשתתפו במערכת הבחירות היו צריכות להגיש את הדוחות ואת החשבונות שלהן לבדיקה של משרד מבקר המדינה בתוך שלושה חודשים מיום הבחירות.
זבולון כלפה: על המבקר למסור לאחר מכן לכנסת דוח על החשבונות הללו שמונה חודשים מיום הבחירות.
זבולון כלפה: קרי במקרה שלנו היינו צריכים להגיע לתאריך?
<שמואל גולן: ב-5.7 אנחנו אמורים להגיש את הדוח.
<שמואל גולן: זה שמונה חודשים.
זבולון כלפה: מצד שני, החוק מאפשר לוועדת הפנים, הוא נותן לה את הסמכות לדון בבקשה לגבי דחייה למועד של עוד חודשים ספורים אני מבין.
<גלעד קרן: לא, אין הגבלה.
זבולון כלפה: אין הגבלה של זמן?
זבולון כלפה: אין הגבלה של זמן.
זבולון כלפה: אז אני מבין שכרגע מונחת בפנינו בקשה שלכם לדחייה כלשהי של הגשת הדוחות.
זבולון כלפה: קודם כל, אם אפשר לקבל תמונת מצב מה יש, מה קיבלתם, איפה אתם עומדים.
<שמואל גולן: אני אציג בפני אדוני.
<שמואל גולן: כפי שציינת, הבחירות אכן נערכו באוקטובר, ועל-פי החוק שלושה חודשים לאחר מועד הבחירות הסיעות אמורות להגיש את הדוחות, וחמישה חודשים אחרי זה אנחנו אומרים לסיים את הביקורת.
<שמואל גולן: הסמכות שנתונה בידי מבקר המדינה היא להאריך לסיעות, מסיבה כזו או אחרת, מועדים.
<שמואל גולן: היו כאלה שפנו למבקר המדינה וביקשו ארכה להגשת הדוחות, ואכן קיבלו.
<שמואל גולן: היו כאלה שלא ביקשו ולא הגישו.
זבולון כלפה: היו כאלה שהגישו?
<שמואל גולן: תיכף, אני אתן לך תמונה.
<שמואל גולן: יש כאלה שעד היום לא הגישו.
זבולון כלפה: יש שוט שעומד לרשות
זבולון כלפה: כם בעניין הזה של התקצוב לאחר מכן?
<שמואל גולן: השוט הוא בזה שהם לא מקבלים את הכסף.
<שמואל גולן: כל זמן שהם לא מגישים את הדוח הכספי - - -
זבולון כלפה: שווה להם לשלם את הקנס של ה-15% ולא להגיש בינתיים, לא?
<שמואל גולן: מי שלא מגיש, לא מקבל כלום.
<שמואל גולן: מי שמגיש ומסיבה כזו או אחרת אנחנו לא בודקים או שמוצאים אצלו ליקויים, הוא חשוף - - -
זבולון כלפה: מה המגבלה, הדד-ליין, להגשה?
<שמואל גולן: המגבלה לפי החוק הייתה שלושה חודשים וזה הכול.
<שמואל גולן: לכאורה, כל מי שמגיש, יש לו כבר ליקוי אחד שנקרא הגשה באיחור.
<שמואל גולן: כל אחד בא ומסביר מדוע הוא לא הגיש.
זבולון כלפה: באיזה מועד אתם מממשים את העניין הזה של בקשה רטרואקטיבית של כל התקצוב שהתקבל מהמדינה לסיעות?
<שמואל גולן: לא הבנתי את השאלה, אדוני.
זבולון כלפה: אני הבנתי ממך, גברת רותם, שאת אומרת שאם ישנן סיעות שלא הגישו, אז יש איזשהו שלב שאתם רשאים לדרוש חזרה את התקצוב.
<חנה רותם: אנחנו מודיעים למשרד הפנים, ומשרד הפנים דורש את הכסף בחזרה.
<חנה רותם: אנחנו עושים את זה עד מועד הגשת הדוח שלנו ליושב-ראש הכנסת.
<חנה רותם: כלומר, אם אתם תיתנו לנו אורכה, אנחנו עדיין נמשיך לקבל דוחות ולשקול לגבי עניין הביקורת שלהם, אבל הם לפחות לא יצטרכו להחזיר את מלוא המימון.
זבולון כלפה: עכשיו באחוזים, כדי לסבר את התמונה – מתוך - - -
<שמואל גולן: אני אתן לך תמונה.
<שמואל גולן: תן לי שתי דקות, אדוני, אני אציג את הכול.
<שמואל גולן: בבחירות האלה השתתפו 1,379 סיעות עצמאיות ועוד 53 רשימות מועמדים משותפות.
<שמואל גולן: יש שלושה מודים של השתתפות בבחירות: יש סיעות אם ביחד עם סיעות בת, יש סיעות משותפות, הרכבים כאלה ואחרים בין סיעת אם לבין סיעה עצמאית או שתי סיעות עצמאיות, ויש סיעות עצמאיות.
<שמואל גולן: 1,379 סיעות עצמאיות ו-53 רשימות שהן רשימות מועמדים משותפות בווריאציות כאלה ואחרות.
<שמואל גולן: עוד 445 סיעות בת של סיעות אם.
<שמואל גולן: הייתה פנייה בזמנו מהמפלגות - - -
זבולון כלפה: ואת זה קיבלתם.
<שמואל גולן: קיבלנו ארכה מסוימת.
זבולון כלפה: היא אמורה להסתיים?
<שמואל גולן: רק עכשיו אנחנו מתחילים את הביקורת.
<שמואל גולן: הם הגישו לנו את הדוחות לפני שבועיים.
זבולון כלפה: כולן הגישו מתוך 445?
<חנה רותם: כן, כל סיעות האם הגישו.
<שמואל גולן: הגישו.
<שמואל גולן: כולן הגישו, וכבר התחלנו לבצע ביקורת על כולן.
<שמואל גולן: בסך הכול אנחנו מטפלים, כמו שאמרנו, בסביבות 1,450 סיעות.
<שמואל גולן: את התאריכים כבר ציינת, ואני לא אחזור עליהם.
<שמואל גולן: עד היום הגישו דוחות, מתוך 1,379, רק 1,200 סיעות.
<שמואל גולן: רוב הסיעות – מעל 60% מהסיעות – הגישו מעבר למועד שנקבע להן, ואני מזכיר לך שהמועד הראשון היה ב-22.1, ואלה שהלכו לבחירות חוזרות, היה להם שבועיים אחרי זה ב-5.2.
<שמואל גולן: כמו שאמרתי, רק 1,273 סיעות הגישו, ו-60% מהם הגישו באיחור, מעבר למועדים האלה.
<שמואל גולן: כמו שאמרתי לך, יש כאלה שהגישו ממש לאחרונה, ויש כאלה שעדיין לא הגישו.
זבולון כלפה: מתוך 179 שלא הגישו, יכול להיות שישנן רשימות שבכלל לא מיוצגות היום באותן רשויות?
<שמואל גולן: לא, לא, לא.
<שמואל גולן: גם סיעה שלא נכנסה צריכה למסור דוח על-פי החוק.
<שמואל גולן: אני אתן לך דוגמה, עיריית נתניה, ראש העיר עד לרגע זה לא הגישה.
<שמואל גולן: אני רדפתי אחריה, אני צלצלתי אליה מספר פעמים.
<שמואל גולן: היא הבטיחה לי שהיא תגיש.
זבולון כלפה: לא הבנתי מה זה היחס הזה.
זבולון כלפה: למה צריך לרדוף אחרי ראשי רשויות כדי שיגישו?
<שמואל גולן: צריך לרדוף כי אין לנו עניין שמשרד הפנים יחלט אחרי זה את כל הכסף שהיא צריכה לקבל, ועיריית נתניה זו לא רשות קטנה, זו עירייה גדולה מאוד.
<שמואל גולן: מסיבה כזאת או אחרת – רואה החשבון שלהם הסתבך, לא יודע.
<שמואל גולן: התמונה היא כזאת, הסיעה שהולכת להתמודד רשאית לקבל מקדמה.
<שמואל גולן: היא שמה ערבות בנקאית, והיא רשאית לקבל מקדמה.
<שמואל גולן: מתוך כל המכלול הזה שאמרתי, 88 סיעות ביקשו מקדמות ונתנו ערבות בנקאית, כשהערבות באיזשהו שלב הולכת לפוג.
<שמואל גולן: מתוך ה-88 האלה, חלקם, מתוך הבדיקה שלנו, כבר קיבלו מעבר למה שמגיע להם אחרי זה, כי הם לא קיבלו את כמות המנדטים שהיו צריכים לקבל.
<שמואל גולן: כלומר, הם צריכים להחזיר היום, הם כבר נמצאים באובר.
<שמואל גולן: נוצרת התמונה כזאת שיש מצד אחד קבוצה גדולה מאוד – עד היום מעל 200 או 250 – שאנחנו סבורים שאפשר ליידע את משרד הפנים שהם דוחות חיוביים, ואז משרד הפנים סוגר את החשבונות אתם, מי שצריך לקבל את התוספת.
<שמואל גולן: הבעיה היא כזאת שכל זמן שאנחנו לא מגישים דוח הם לא מקבלים תוספת של 15%.
זבולון כלפה: אותם 1,200 שכבר הגישו?
<שמואל גולן: הם בביקורת.
זבולון כלפה: מתי זה יסתיים לדעתך?
<שמואל גולן: אנחנו ביקשנו ארכה של עוד חודש וחצי כי אנחנו כרגע נמצאים בשלב שבו הוצאנו את כל טיוטות הביקורת, 1,200 טיוטות ביקורת הוצאנו, ואנחנו מתחילים עכשיו בדו-שיח מול המבוקרים.
<שמואל גולן: חלקם מביאים לנו תיעוד חדש, את חלקם אנחנו מקבלים, את חלקם לא מקבלים.
<שמואל גולן: השלב הבא הוא בדרך כלל שאם יש כאלה שמקבלים דוח שלילי שבצדו סנקציה, חלקם יבואו למבקר ויצטרכו לשכנע אותו למה הם ביצעו את העבירה הזאת או למה לא תיקנו אותה.
<שמואל גולן: זה הכול.
זבולון כלפה: זאת אומרת, ה-179 שעדיין לא הגישו דוחות - - -
<שמואל גולן: יש עוד נתון אחד שהיה כתוב במכתב שם.
<שמואל גולן: הכנסת קיבלה באיזשהו שלב החלטה שמי שלא הגיש – הלא עד מועד מסוים אתה יכול להגיש בקשה לקבל מקדמה, לקבל כסף, והיו כאלה שלא הגישו, מסיבה כזו או אחרת.
<שמואל גולן: חלקם לא רצו להסתבך כי הם לא ידעו אם הם יזכו או לא יזכו, והיו כאלה ששכחו.
<שמואל גולן: ולכן הכנסת קיבלה החלטה שאפשר להגיש עד מועד מסוים ולקבל מימון.
<שמואל גולן: זה לא הרבה סיעות, אבל רק שתדע שזה גם כן אחד המרכיבים שגרמו לכך שחלק לא הגישו, כי הם מגישים מחדש עכשיו.
<שמואל גולן: אחרי שהם קיבלו את הכסף, הם צריכים להגיש.
<שמואל גולן: התמונה, אדוני, היא כדלהלן: אנחנו נמצאים היום בשלב עד המועד הנקוב, ה-5.7.
<שמואל גולן: אני מניח שלגבי כ-300 סיעות אנחנו יכולים ליידע את משרד הפנים שאפשר לסגור חשבון אתן.
<שמואל גולן: היתרה, אנחנו מבקשים ארכה של חודש וחצי על מנת שנגמור את כל הדוח-שיח שאנחנו מנהלים אתם.
<שמואל גולן: אני לא רוצה להלעיט אותך במספרים של כל מיני שלבים של הסגות, של תיעוד, של משא ומתן עם רואה חשבון.
<שמואל גולן: מכל זה, עד ה-5.7 אנחנו רוצים להגיש את הדוח.
זבולון כלפה: כמה יד חופשית נותנים לכם.
זבולון כלפה: נתנו לכם לפחות, ככה נראה לי.
זבולון כלפה: יותר מדי, לא?
<שמואל גולן: זאת תמונת המצב, אדוני, ולכן המבקר שלח לוועדה המכובדת הזאת את המכתב.
<שמואל גולן: אגב, בכדי שזה יירשם בפרוטוקול, בכל מערכת בחירות כזאת שנופלת עלינו אחת לחמש שנים, אנחנו מיידעים את הכנסת - - -
זבולון כלפה: מה היה בפעמים שעברו?
<שמואל גולן: היה אותו דבר.
<שמואל גולן: הזמן שהוקצב הוא לא מספיק.
<גלעד קרן: זה הזמן בחוק.
<גלעד קרן: אתם צריכים להיערך בהתאם לחוק.
<שמואל גולן: לא אנחנו.
<שמואל גולן: זה לא אנחנו.
<שמואל גולן: הסיעות לא מסוגלות בשלושה חודשים, מסיבה כזו או אחרת, להגיש לנו דוחות.